<<สถานที่เดิมพัน>>

     มาจากธรรมศาสตร์ เข้าถนนคลองหลวง ขับขึ้นสะพานข้าม ทางด่วนกาญจนาภิเษก เพื่อจะไปคลอง 5  ร้านจะอยู่อีกฝั่งหลังข้ามสะพานครับ ต้อง U-turn เพื่อเข้าทางด่วน ร้านอยู่ก่อนถึงสะพานข้าม ทางด่วนกาญจนาภิเษกกลับไป ธรรมศาสตร์จ๊ะ 

<<คนแจกไพ่แนะนำ>>

     อากาศร้อนแสนร้อน ทำเอา GB  เหงื่อตกเลยทีเดียว ครั้นจะเดินทางไปรับประทานร้านไอศครีมหรูๆ ก็ดูจะไม่ทันท่วงที ตัดสินใจในบัดดล เลี้ยวขวับข้ามสะพานข้ามถนนกาญจนาภิเษกมา ก็จะพบร้านไอศครีมที่ตั้งเรียงรายอยู่ริมถนนอยู่มากมายเลยจ๊ะ โดยบรรดาสิงห์รถบรรทุก หรือคนที่ผ่านไปผ่านมาก็จะทราบกันดี ว่าแถวนี่ ดงไอติมถังจ๊ะ โดยร้านที่เรามาแวะกันคราวนี้ คือ ร้านแม่น้ำเงินครับ ร้านนี้ได้ลองเป็นครั้งแรก ถามใจตัวเองว่าจะดีเหรอ เพราะไม่เคยทาน แต่โดยลักษณะของร้านแล้ว เป็นร้านที่จอดรถได้ปลอดภัยที่สุดในละแวกก็ว่าได้ เพราะจริงๆแล้ว แต่ละร้านต้องจอดเลนข้างๆ ก่อนเข้าทางด่วนหมดครับ ซึ่งรถผ่านไปผ่านมาแต่ละคัน ขับมายังกะรีบไปส่งภรรยาเจ็บท้องคลอด 555+ ส่วนร้านแม่น้ำเงิน เค้าจะทำทางเข้าไปด้านในนิดนึง เพราะมีร้านอื่นๆ อีกด้านในเล็กน้อย จึงค่อนข้างปลอดภัยในระดับนึงจ๊ะ

     บรรยากาศร้าน เรียบง่าย เป็นกันเอง ถังไอติมขนาดใหญ่วางเรียงราย พร้อมร่ม3-4 คัน แค่พอกันหัวแม่เท้าเราไหม้ 555+ เราก็เดินดุ่มๆไปเลือกถ้วยหลากหลายขนาด ตั้งแต่ 20 -45 บาท ซึ่งก็จะยัดได้กี่ลูกแล้วแต่ขนาดถ้วยจ๊ะ จากนั้นจิ้มบอกรสของไอศครีมที่มีให้เลือกมากมาย เช่น กะทิ รวมมิตร มะขาม มะนาว ช็อคชิพ ทุเรียน ขนุน เผือก ถั่วดำ ลิ้นจี่ โอ้ย...แทบจะฟักแฟง แตงโม ไชโย โห่ ฮิ้ว กันเลยทีเดียว 555+ จ่ายค่าเสียหายเสร็จ สะบัดบ๊อบเดินไปละเลง ท้อปปิ้งกันได้อย่างสบายใจ เช่น ถั่ว ลูกชิด เฉาก๊วย ฝักเชื่อม เป็นต้น ตามด้วยราดช็อคโกแลต หรือน้ำหวานก็ตามลำบากจ๊ะ ใส่กันเข้าไปไม่อั้น ให้มันอิ่มกันไป รู้แบบนี้เอาถุงมาจากบ้านด้วยดีกว่า 555+ จากนั้นก็ได้เวลาที่รอคอย ไปลิ้มรสความเย็นสดชื่นกันเถอะ
 
<<คู่ต่อสู้ วัดใจ>>
   
     - ไอศครีม 3 ลูก ( 25 บาท) : วันนี้เราจัดมาเบาๆ 2 ถ้วย โดยยัด ช๊อกโกแลต สตรอเบอร์รี่ และแอปเปิ้ล มาหนึ่งถ้วย ส่วนอีกถ้วยเป็น มะนาว ลิ้นจี่ และชานมจ๊ะ ไอศครีมสีสวยสดใสพอใช้ได้ ตักมาเต็มสกู๊ปบ้าง ไม่เต็มบ้าง 555+ พอใช้ได้ครับ

<<จบเกมส์ แลกชิป ดูผลงาน>>

     >รสชาติ – 2/5 : น้ำแข็งใสใช่ไหม 555+ ด้วยปณิธานของร้าน ที่เน้นว่าดีต่อสุขภาพ และมีเนื้อผลไม้แท้ แต่เนื้อไอศครีมที่อยากเนียนเป็นเจลาโต้ กลับกลายเป็นไม่เนียน นุ่ม หอม หวาน ดั่งนรกชัง หรือสวรรค์แกล้ง....555+ ธรรมดาสุดๆๆ เหมือนไอศครีมรถเข็นทั่วไป บางรสไม่เข้ม ออกรสจางๆเลยก็เยอะ เรื่องรสสัมผัสยังไม่ผ่านอย่างโหดร้าย หน้าตาสีสันดูพอใช้ได้สรุปวัตถุดิบพอใช้ได้ ความหอมไม่มี ละลายเร็วจากความเป็นน้ำแข็งเยอะ ท้อปปิ้งเหมาะลิ้นจระเข้

     >ราคา – 3.5/5 : พอคบหาได้ฉันมิตรสนิท ราคาเบาแต่เราไม่ค่อยพอใจในคุณภาพเท่าไหร่ การตักคุณป้าดูมีความวู่วามและไม่ได้มาตรฐานในบางลูก อีกทั้งความฟินจากไอศครีมช่างหาไม่ได้เลย น้อง GB ก็คิดนะ….....

     >บรรยากาศ – 2/5 : เป็นร้านข้างทางที่อินดี้ ดีเหลือเกิน เก้าอี้ไม่มี ร่มมีบ้าง ยิ่งวันไหนแดดร้อนๆเนี่ย แทบละลายหายเกลี้ยงเลยทั้งคนและไอติม มองวิวทิวทัศน์ ก็เห็นแต่รถขับไปมา ควันรถเอย ฝุ่นทรายเอย อร่อยกันหล่ะ 555+

     >บริการ – 2.5/5 : อากาศร้อน อาจมีผลต่อการแสดงอารมณ์ของป้าเป็นแน่ ดูไม่ค่อยมั่นคงเหมือนน้ำหนัก(การตัก)แก 555+ พูดจาเรียบเฉย ฝากยิ้มไว้ที่บ้าน การตระเตรียมเรื่อบเปื่อยแบบ slow life ตามสมัยนิยม 555+ คำแนะนำดูดุดัน สถานที่จอดรถเสี่ยงภัย

<<คนที่บ้านถาม ไปไหนมา ? 555+>>

    ไปร้านไอศครีมมา อิ่มอย่างเดียว รสชาติอย่าพูดถึง 555+